Herzêeuw

Herzêeuw (Frans: Herseaux, Nederlands: Herzeeuw) es e dorp en dêelgemêente van de Woalse gemêente Moeskroen in de provinsje Enegouwn. Herzêeuw es, juuste lyk Moeskroen zelve en zyn and're dêelgemêentn, gebied woar toalfaciliteytn van toepassienge zyn en es feytelyk twêetoalig.

De platse van Herzêeuw ligt nen grôotn kilomèiter van 't verstedelykte center van Moeskroen. In't nôordn van Herzêeuw lôopt nog e stik van de bebouwienge van Lowiengn. 't Gebied da langsn den ôostkant van Lowiengn ligt es redelyk oopn en landelyk. O de westkant, juuste over de schreeve ligt Wattrelos, da dêel uutmakt van de grôotstedelyke kern van Rysel. 

Herzêeuw zelve èit drie wykn. Herzêeuw-platse zelf ligt in't center, an de zuudkant ligt de stoasjewyk (Herseaux-Gare) dichtby Stêenput en an de westkant ligt e recentere weunwyk genoamd Les Ballons teegn de schreeve. Elks en under eign prochiekerke:
 De Sent-Maurkerke ip Herzêeuw-platse
 De Sint-Jan-den-Dôoperkerke ip Les Ballons
 De Kristus-keunienkkerke in de stoasjewyk

Categorie:Moeskroen
Categorie:Plekke in Enegouwn